Artabanes I av Partia

Artabanes I (persisk: اردوان دوم‎) var konge av Partia fra ca. 126 til 122 f.Kr.Assar, Gholamreza F. (1995): «Genealogy and Coinage of the Early Parthian Rulers II»  (PDF) i: Parthica 7/2005, Pisa-Roma, s. 47-51 Som sønn av Friapitios er det antatt at han etterfulgte sin nevø Fraates II etter at denne døde i kamp mot angripende nomadiske stammer i øst i 126 f.Kr. Derimot har nyere bevis, tolket fra kileskrift og numismatikk, antydet at Fraates' eldre onkel Bakasis styrte i mindre enn et år i 126 før Artabanes overtok tronen.

Artabanes måtte fortsette kampen mot angriperne fra øst, men akkurat som sin nevø døde han i krigen. De nomadiske angriperne besto av en sammenslutning av ulike stammer, blant annet sakere, men også tokharere er nevnt. Det er et navn som også er blitt identifisert med yuezhiere (kinesisk: 月氏) i kinesiske kilder. Disse hadde flyktet fra provinsen Gansu i nordvestlige Kina via elven Ili og regionen Issyk-Kul og deretter gjennom Fergana og inn i Baktria før Partia ble invadert.

Artabanes rakk åpenbart ikke å markere seg som konge utover som hærfører. Han synes å ha kjempet med ryggen mot veggen mot angriperne. I henhold til den romerske historikeren Junianus Justinus:

Artabanes er kanskje identisk med den Artabanus som er nevnt i Gnaeus Pompeius Trogus' Trogus, Prologi, XLI, 5.

Kileskrift og numismatisk bevis antyder også at hans yngre sønn Arsakes X etterfulgte ham, og styrte i et år, kanskje bare formelt (122-121 f.Kr.) før han ble erstattet av Mitridates II av Partia. Lenge trodde man at Mitridates også var en sønn av Artabanes, men nyere bevis antyder at heller var en yngre eller den yngste sønnen av Friapitios.

 Referanser 

 Litteratur 
 Junianus Justinus: Historiarum Philippicarum libri, XLII,2,2
 Colledge, Malcolm A. R. (1967): The Parthians. Thames and Hudson, London, s. 31–32.

 Eksterne lenker 
 «Artabanus I (c. 127 - 124 B.C.)», Parthia.com

Kategori:Partiske konger
Kategori:Dødsfall i 122 f.Kr.
Kategori:Herskere på 100-tallet f.Kr.